open-index/open-wikipedia-markdown huggingface dataset:
วังของปูติน

**บ้านพักที่แหลมอีโดโคปาส** (; ) หรือรู้จักในชื่อ "**วังของปูติน**" (; ), เป็นหมู่อาคารที่อยู่อาศัย สร้างด้วยสถาปัตยกรรมแบบอิตาเลียเนท ตั้งอยู่ริมฝั่งทะเลดำ ใกล้กับเมืองเกเลนด์จิค ในดินแดนครัสโนดาร์ ประเทศรัสเซีย นักเคลื่อนไหว เซียร์เกย์ โคเลสนีคอฟ และมูลนิธิต่อต้านคอร์รัปชั่น (FBK) ที่นำโดยอะเลคเซย์ นาวัลนืย อ้างว่าสร้างขึ้นมาให้กับวลาดีมีร์ ปูติน

## การเปิดเผย
เมื่อปี 2010 ดมีตรี เปสคอฟ โฆษกของวลาดีมีร์ ปูติน ได้ออกมาปฏิเสธอย่างเป็นทางการว่าหมู่อาคารดังกล่าวไม่มีความเกี่ยวข้องกับปูติน หมู่อาคารนี้ถูกกล่าวอ้างว่าเป็นการใช้ทรัพยากรของรัฐโดยไม่เหมาะสม รายละเอียดที่เกี่ยวข้องกับโครงการถูกนำมาเปิดเผยโดยเซียร์เกย์ โคเลสนีคอฟ นักธุรกิจผู้มีความสัมพันธ์กับวลาดีมีร์ ปูติน เป็นเวลายาวนานตั้งแต่สมัยเขายังอยู่ที่เซนต์ปีเตอร์สเบิร์กก่อนที่ปูตินจะเข้าสู่การเมืองเครมลิน

เมื่อเดือนธันวาคม 2010 โคเลสนีคอฟ ได้เขียนจดหมายเปิดผนึกถึงประธานาธิบดีดมีตรี เมดเวเดฟเพื่อเรียกร้องให้มีการตรวจสอบและดำเนินการเกี่ยวกับการคอร์รัปชั่นในประเทศรัสเซีย เมื่อเดือนมกราคม 2011 ได้มีการเผยแพร่ภาพถ่ายของหมู่อาคารโดยละเอียดบนเว็บไซต์ของวิกิลีกส์ภาษารัสเซีย ซึ่งแสดงให้เห็นถึงการตกแต่งภายในที่หรูหราและโอ่อ่าอย่างมาก การเผยแพร่รูปเหล่านี้ทำให้เว็บดังกล่าวถูกปิดการเข้าถีงเป็นเวลาชั่วคราว

โฆษกทั้งของรัฐบาลรัสเซียและปูตินได้ออกมาปฏิเสธความเกี่ยวข้องของหมู่อาคารนี้กับปูตินและการคอร์รัปชั่นในรัฐบาลมาโดยตลอด

## การตรวจสอบโดยเอฟบีเค

ในวันที่ 19 มกราคม 2021 สองวันหลังจากอะเลคเซย์ นาวัลนืย ถูกจับกุมโดยรัฐบาลรัสเซีย ได้มีการเผยแพร่วิดีโอโดยมูลนิธิต่อต้านคอร์รัปชั่น (FBK) ซึ่งอ้างว่าวลาดีมีร์ ปูติน ได้นำเอาเงินที่ได้มาโดยไม่ชอบมาใช้ในการ "ฉ้อโกงครั้งใหญ่ที่สุด" นาวัลนืยระบุในวิดีโอว่าพื้นที่ของหมู่อาคารนี้มีขนาดใหญ่กว่า 39 เท่าของพื้นที่ประเทศโมนาโก และคิดเป็นค่าก่อสร้างสูงกว่าหนึ่งแสนล้านรูเบิล (ราวสี่หมื่นล้านบาท) นอกจากนี้ในวิดีโอยังปรากฏวิดีโอที่ถ่ายจากโดรนแสดงหมู่อาคาร และแผนผังอาคารโดยละเอียด ซึ่งนาวัลนืยอ้างว่าเขาได้รับมาจากผู้รับเหมาก่อสร้าง ที่ซึ่งเขานำมาเปรียบเทียบกับภาพถ่ายที่หลุดบนอินเทอร์เน็ตเมื่อปี 2011 และเขาได้ระบุว่าแผนการทุจริตนี้มีทั้งปูตินและคนรู้จักชั้นในของเขาที่ช่วยกันทำให้ปูตินสามารถยักยอกเงินจำนวนมากมาสร้างอสังหาริมทรัพย์นี้ได้

หลังวิดีโอถูกเผยแพร่ ได้เกิดการประท้วงขนาดใหญ่ขึ้นในประเทศ และปูตินได้ออกมาปฏิเสธความเกี่ยวข้อง

## วังแห่งอื่น ๆ
มีการอ้างว่าปูตินมีวังของตัวเองอีกราว 20 แห่ง หนึ่งในนั้นคือวิลลาเซลล์เกรน

## ระเบียงภาพ

Putin palace lawn.jpg|สวน
Putin palace interior1.jpg|โถงหลัก
Putin palace interior4.jpg|โถงหลัก
Putin palace interior2.jpg|หนึ่งในห้องนอนจำนวนมาก
Putin palace interior3.jpg|หนึ่งในห้องน้ำจำนวนมาก


## ดูเพิ่ม
* การประท้วงในรัสเซีย 2021
* บ้านพักเมจินฮีร์ยา
* มิลเลอร์ฮอฟ
* โนโว-โอการ์โยโว ที่พักทางการของประธานาธิบดีรัสเซีย
* *[[อะพาเลซฟอร์ปูติน: เดอะสตอรีออฟเดอะบิกเจสท์ไบรบ์]]* สารคดีเกี่ยวกับหมู่อาคารนี้

## อ้างอิง

## แหล่งข้อมูลอื่น

* 
* 

หมวดหมู่:สิ่งก่อสร้างในประเทศรัสเซีย
หมวดหมู่:ดินแดนครัสโนดาร์
หมวดหมู่:พระราชวังในประเทศรัสเซีย
หมวดหมู่:โรงแรมในประเทศรัสเซีย
หมวดหมู่:วลาดีมีร์ ปูติน
วัดลำมหาเมฆ

**วัดลำมหาเมฆ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่เลขที่ 1 หมู่ที่ 5 บ้านคลองบางหลวงไหว้พระ ตำบลบ่อเงิน อำเภอลาดหลุมแก้ว จังหวัดปทุมธานี ที่ตั้งวัดอยู่ใกล้ลำรางน้ำธรรมชาติชื่อลำมหาเมฆ มีนกมากมายหลายชนิดอาศัยสร้างรังและฟักไข่ตามธรรมชาติจำนวนมาก ได้แก่ นกกระยางขาว นกกระสา นกกาน้ำ และนกชนิดอื่น ๆ

วัดลำมหาเมฆสร้างขึ้นเมื่อราวปี พ.ศ. 2457 โดยชาวบ้านที่เข้ามาจับจองที่ดินในเขตแนวป่ากระทุ่มมืดฝั่งตะวันออก เดิมตั้งอยู่ปลายคลองบางหลวงไหว้พระ ฝั่งเหนือมีคลองอ่างแตก (คลองลากค้อน) ขวางสกัดเป็นสามแยก ในระยะแรกสร้างในที่ดินของนายจัน บัวฝรั่ง โดยมีชื่อว่า **วัดใหม่ปลายคลองบางหลวง** ตามที่ปรากฏในบันทึกของสมเด็จพระมหาสมณเจ้า กรมพระยาวชิรญาณวโรรส เมื่อครั้งเสด็จไปตรวจการคณะสงฆ์มณฑลกรุงเก่าในปี พ.ศ. 2457 พระองค์ได้ทรงสนทนากับพระภิกษุแช่ม พระมอญซึ่งปกครองวัดอยู่ในขณะนั้นด้วย ต่อมาได้เกิดข้อพิพาทเรื่องที่ดินขึ้น พระอาจารย์แช่ม จึงได้ชวนชาวบ้านย้ายวัดมาสร้างในที่ดินของนายจัน นางจีน แย้มเยื้อน ทางฝั่งใต้ของคลองบางหลวงไหว้พระ(ที่ตั้งวัดในปัจจุบัน) โดยขนานนามว่า **วัดราษฎร์ศรัทธาธรรม** ต่อมาในปี พ.ศ. 2467 ได้เปลี่ยนนามวัดเป็น **วัดลำมหาเมฆ** ตามชื่อลำรางน้ำธรรมชาติที่อยู่ใกล้ที่ตั้งวัด วัดลำมหาเมฆได้รับพระราชทานวิสุงคามสีมาเมื่อวันที่ 4 มกราคม พ.ศ. 2484 

อาคารเสนาสนะที่สำคัญ ได้แก่ พระอุโบสถทรงไทยประกอบเครื่องไม้ ภายในประดิษฐานพระพุทธรูปปางมารวิชัย หน้าตัก 59 นิ้ว มณฑปจตุรมุขเป็นที่ประดิษฐานพระพุทธรูปศักดิ์สิทธิ์ประจำวัด ได้แก่ พระศรีอริยเมตไตรยหรือที่ชาวบ้านเรียกว่า**หลวงพ่อศรีอาริย์** ขนาดหน้าตัก 21 นิ้ว ซึ่งมีอยู่สององค์ องค์ดั้งเดิมคือองค์ที่ตั้งอยู่ด้านบน พระมหาเจดีย์ปูชนียาจารย์(เจดีย์ไทยรามัญ) หอสวดมนต์และหมู่กุฏิสงฆ์ ศาลาการเปรียญ หอระฆัง ศาลาธรรมสังเวช และเมรุ 

ชาวบ้านวัดลำมหาเมฆส่วนใหญ่เป็นชาวไทยเชื้อสายมอญ จึงมีประเพณีแบบมอญและแบบไทยผสมผสานกัน เช่น ในช่วงเทศกาลสงกรานต์ทางวัดมีประเพณีโกนจุกตัดโก๊ะ พิธีทำบุญลานข้าวหรือทำขวัญข้าว จัดขึ้นเป็นประจำทุกปีในเดือนเมษายน ตามความเชื่อที่ว่าแม่โพสพมีพระคุณ จึงต้องทำขวัญเป็นการกล่าวขอขมาต่อต้นข้าวทุกครั้งที่มีการเปลี่ยนแปลงเกิดขึ้นกับต้นข้าว เพื่อขออภัยและเรียกขวัญแม่โพสพ เป็นสิริมงคลดลบันดาลให้มั่งมียิ่งขึ้น ปกติจะทำกันในวันศุกร์ซึ่งถือว่าเป็นวันขวัญข้าว และมีกิจกรรมการกวนกาละแมรามัญที่มีจำนวนกระทะมากที่สุดในจังหวัดปทุมธานีเพื่อขายและนำเงินมาบูรณะวัด ส่วนในช่วงเข้าพรรษามีประเพณีตักบาตรน้ำผึ้งในวันขึ้น 15 ค่ำ เดือน 10 เป็นต้น

## รายนามเจ้าอาวาส

# พระอาจารย์แช่ม พ.ศ. 2457–2467
# พระอธิการเบี้ยว พ.ศ. 2467–2482
# พระอธิการทองดี เตชปญฺโญ พ.ศ. 2482–2502
# พระอธิการภักดิ์ ญาณสํวโร  พ.ศ. 2502–2513
# พระครูไพโรจสังฆการ (ประดิษฐ์ ฐานวโร) พ.ศ. 2516–2536
# พระครูวรธรรมวาที (นิพนธ์ ฉนฺทวุฑฺโฒ) พ.ศ. 2537–2544
# พระครูไพโรจน์สารคุณ (สุเทพ คุณงฺกโร) พ.ศ. 2544–ปัจจุบัน

## อ้างอิง

ลำมหาเมฆ
วัดคู้บอน

**วัดคู้บอน** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางชัน เขตคลองสามวา กรุงเทพมหานคร ปัจจุบัน พระครูประสิทธิ์ดิลกธรรม (วีระวัฒน์ ฐิตญาโณ) ดำรงตำแหน่งเจ้าอาวาส

วัดคู้บอนตั้งวัดเมื่อ พ.ศ. 2435 ได้รับพระราชทานวิสุงคามสีมาเมื่อวันที่ 22 ตุลาคม พ.ศ. 2513

ภายในวัดมีศาลาการเปรียญกิจดำรงชัยหลังใหญ่ สร้างเมื่อ พ.ศ. 2537 ชั้นหนึ่งเป็นที่ประดิษฐานพระประธาน รูปจำลองพระเกจิอาจารย์ ชั้นสองมีจิตรกรรมฝาผนังแสดงเรื่องราวทางพุทธประวัติ และใช้ในการทำกิจกรรมปฏิบัติธรรม พระอุโบสถเป็นที่ประดิษฐานหลวงพ่อใหญ่สมปรารถนา วิหารแก้วเป็นที่ประดิษฐานพระพุทธโสธรจำลอง และมีรอยพระพุทธบาทจำลอง หลวงพ่อทันใจ และพระสังกัจจายน์ นอกจากนั้น บริเวณท่าน้ำวัดคู้บอน มีคลองสำหรับปล่อยปลา นั่งพักผ่อน ภายในวัดยังเป็นที่ตั้งของโรงเรียนวัดคู้บอน

## อ้างอิง

คู้บอน
วัดยุคันธราวาส

**วัดยุคันธราวาส** เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ในหมู่ที่ 7 บ้านวัดยุคันธราวาส (สวนเจ้า) ตำบลบางเลน อำเภอบางใหญ่ จังหวัดนนทบุรี ปัจจุบันพระครูบวรธรรมาภิสัย (บุญธาตุ ธมฺมธโร) ดำรงตำแหน่งเจ้าอาวาส

วัดยุคันธราวาสสร้างเมื่อ พ.ศ. 2410 โดยสมเด็จพระอริยวงศาคตญาณ (สา ปุสฺสเทโว) และพระบาทสมเด็จพระจอมเกล้าเจ้าอยู่หัว เดิมชื่อ **วัดยุคนธร** โดยใช้วัสดุก่อสร้างต่าง ๆ ที่เหลือจากการสร้างวัดราชประดิษฐ์สถิตมหาสีมาราม วัดยังมี *พระแท่นที่ประทับพระบาทสมเด็จพระจอมเกล้าเจ้าอยู่หัว* วัดได้รับพระราชทานวิสุงคามสีมาเมื่อ พ.ศ. 2440

ความแปลกแตกต่างของวัดนี้คือ อุโบสถไม่มีพระประธาน ไม่ใช่เพราะถูกพวกมิจฉาชีพลักขโมย แต่มีธาตุเจดีย์ที่บรรจุพระบรมสารีริกธาตุตั้งไว้แทนพระประธาน มีลักษณะเป็นพระเจดีย์ทรงลังกาหล่อจากทองเหลือง ศาลาการเปรียญหลังเก่ามีพระพุทธรูปที่สร้างในสมัยพระบาทสมเด็จพระจอมเกล้าเจ้าอยู่หัวหลายองค์ แต่ถูกโจรขโมยไปเมื่อปี พ.ศ. 2557

## อ้างอิง

ยุคันธราวาส
หมวดหมู่:โบราณสถานในจังหวัดนนทบุรี
วัดสุวรรณรัตนาราม (จังหวัดสมุทรสาคร)

**วัดสุวรรณรัตนาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านแคราย 2 ตำบลแคราย อำเภอกระทุ่มแบน จังหวัดสมุทรสาคร มีเจ้าอาวาสคือ พระวิมล วิมโล

วัดสุวรรณรัตนารามหรือ **วัดแคราย** เริ่มก่อสร้างเมื่อปี พ.ศ. 2505 โดยนายผวน อัชชะ ซึ่งเป็นกำนันตำบลแคราย ได้ขออนุญาตสร้างวัดเมื่อวันที่ 11 กันยายน พ.ศ. 2505 ส่วนนายปลิวและนางชื้น แก้วจิตร พร้อมด้วยบุตรธิดาได้ถวายที่ดินให้เป็นที่ทำบุญของชาวบ้าน ตั้งเป็นวัดเมื่อวันที่ 20 กรกฎาคม พ.ศ. 2510 โดยใช้ชื่อวัดตามชื่อสกุลของผู้บริจาคที่ดิน วัดได้รับพระราชทานวิสุงคามสีมาเมื่อวันที่ 12 เมษายน พ.ศ. 2511 เขตวิสุงคามสีมากว้าง 30 เมตร ยาว 60 เมตร ด้านการศึกษา วัดได้เปิดสอนโรงเรียนพระปริยัติธรรมแผนกธรรมเมื่อ พ.ศ. 2507

อาคารเสนาสนะได้แก่ อุโบสถ กว้าง 7 เมตร ยาว 22 เมตร สร้างเมื่อ พ.ศ. 2511 เป็นอาคารคอนกรีตเสริมเหล็ก เป็นอุโบสถเบญจรงค์ เนื่องจากอำเภอกระทุ่มแบนเป็นที่ตั้งของแหล่งหัตถกรรมศิลปะงานเบญจรงค์แหล่งใหญ่ของประเทศ ภายในประดิษฐานพระประธานซึ่งเป็นพระพุทธรูปปางมารวิชัย สร้างเมื่อ พ.ศ. 2511 ศาลาการเปรียญ กว้าง 17 เมตร ยาว 36 เมตร สร้างเมื่อ พ.ศ. 2538 เป็นอาคารคอนกรีตเสริมเหล็ก หอสวดมนต์ กว้าง 7 เมตร ยาว 33 เมตร สร้างเมื่อ พ.ศ. 2515 เป็นอาคารคอนกรีตเสริมเหล็ก กุฏิสงฆ์ จำนวน 9 หลัง เป็นอาคารครึ่งตึกครึ่งไม้ 3 หลัง และตึก 6 หลัง ศาลาอเนกประสงค์ กว้าง 12 เมตร ยาว 36 เมตร สร้างเมื่อ พ.ศ. 2520 เป็นอาคารคอนกรีตเสริมเหล็ก ศาลาบำเพ็ญกุศล จำนวน 3 หลัง สร้างด้วยคอนกรีตเสริมเหล็ก

## อ้างอิง

สุวรรณรัตนาราม
ตำบลคลองหอยโข่ง

**คลองหอยโข่ง** เป็นตำบลในอำเภอคลองหอยโข่ง จังหวัดสงขลา เป็นที่ตั้งของศูนย์ราชการของอำเภอคลองหอยโข่ง ปัจจุบันมีประชากร 6,873 คน และแบ่งเขตการปกครองออกเป็น 7 หมู่บ้าน

พื้นที่ตำบลคลองหอยโข่งตั้งอยู่ทางทิศตะวันตกของอำเภอหาดใหญ่ และอยู่ทางทิศตะวันตกเฉียงใต้ของจังหวัดสงขลา ระยะทางห่างจากตัวจังหวัด 44 กิโลเมตร ห่างจากตัวอำเภอ 18 กิโลเมตร มีเนื้อที่รวมทั้งสิ้น 117.20 ตารางกิโลเมตร (73,250 ไร่) คิดเป็นเกือบครึ่งหนึ่งของพื้นที่อำเภอ ส่วนสภาพสังคมมีโรงเรียนทั้งหมดห้าแห่ง ด้านสาธารณสุขนั้นมีโรงพยาบาลคลองหอยโข่งตั้งอยู่ในพื้นที่ และโรงพยาบาลส่งเสริมสุขภาพตำบลจำนวนสองแห่ง

ตําบลคลองหอยโข่งทั้งตำบลอยู่ในเขตองค์การบริหารส่วนตำบลคลองหอยโข่ง เดิมมีฐานะเป็นสภาตำบลคลองหอยโข่งซึ่งได้รับการจัดตั้งขึ้นใน พ.ศ. 2517 แล้วจึงได้รับการจัดตั้งเป็นองค์การบริหารส่วนตำบลใน พ.ศ. 2538 

## อ้างอิง

## แหล่งข้อมูลอื่น
* เว็บไซต์องค์การบริหารส่วนตำบลคลองหอยโข่ง

คลองหอยโข่ง
คลองหอยโข่ง
หมวดหมู่:อำเภอคลองหอยโข่ง
วัดแพรกษา

**วัดแพรกษา** [แพฺรก-กะ-สา] เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านพุทธรักษา ตำบลแพรกษา อำเภอเมืองสมุทรปราการ จังหวัดสมุทรปราการ ที่ดินที่ตั้งวัดมีเนื้อที่ 66 ไร่ 72 ตารางวา มีที่ธรณีสงฆ์ จำนวน 1 แปลง เนื้อที่ 40 ไร่ มีพระมหาบุญโชติ อาภากโร เป็นเจ้าอาวาสรูปปัจจุบัน

วัดแพรกษาสร้างเมื่อ พ.ศ. 2444 เดิมชื่อ **วัดแพรกตาสา** ชื่อของวัดตั้งตามนามท้องที่ที่ตั้งวัด พระอาจารย์โพธิ์ซึ่งเป็นสมภารเป็นผู้ที่ได้ก่อสร้างวัดขึ้น โดยเจ้าคุณพระธรรมธราจารย์ (ปญฺญตฺตโม) เป็นทายกบำรุงวัด และต่อมาก็เริ่มสร้างโบสถ์ วัดได้รับพระราชทานวิสุงคามสีมาเมื่อวันที่ 16 มกราคม พ.ศ. 2518 เขตวิสุงคามสีมากว้าง 7 เมตร ยาว 10 เมตร ทางวัดยังได้มีการเปิดสอนปริยัติธรรมโดยเริ่มมาตั้งแต่ พ.ศ. 2491 อีกทั้งยังเป็นสำนักปฏิบัติธรรมประจำจังหวัดสมุทรปราการ แห่งที่ 3 ปูชนียวัตถุที่สำคัญของวัด คือ *หลวงพ่อใหญ่* ในอดีตวัดมีเสาหงส์ 2 คู่ ตั้งอยู่เป็นสัญลักษณ์อยู่ 2 ด้าน คือ ด้านหน้าวัดบริเวณริมคลอง 2 ตัว และ บริเวณด้านข้างวัดที่ติดถนนอีก 2 ตัว ปัจจุบันเสาหงส์ดังกล่าวเก็บรักษาไว้ที่ใดยังหาไม่พบ แสดงให้เห็นว่า คนพื้นที่แพรกษาดั้งเดิมส่วนใหญ่สืบเชื้อสายมาจากชาวมอญ

อาคารเสนาสนะได้แก่ อุโบสถ กว้าง 7 เมตร ยาว 25 เมตร สร้างเมื่อ พ.ศ. 2512 ศาลาการเปรียญ กว้าง 30 เมตร ยาว 42 เมตร สร้างเมื่อ พ.ศ. 2525 กุฏิสงฆ์ จำนวน 21 หลัง เป็นอาคารไม้ 15 หลัง ครึ่งตึกครึ่งไม้ 5 หลัง อาคารคอนกรีตเสริมเหล็ก 1 หลัง วิหาร กว้าง 9 เมตร ยาว 11 เมตร สร้างเมื่อ พ.ศ. 2533 ศาลาอเนกประสงค์ กว้าง 10 เมตร ยาว 15 เมตร สร้างเมื่อ พ.ศ. 2534 ศาลาบำเพ็ญกุศล จำนวน 4 หลัง สร้างด้วยคอนกรีตเสริมเหล็ก 1 หลัง สร้างด้วยไม้ 3 หลัง

## อ้างอิง

แพรกษา
ตำบลโคกม่วง (อำเภอคลองหอยโข่ง)

**โคกม่วง** เป็นตำบลในอำเภอคลองหอยโข่ง จังหวัดสงขลา ปัจจุบันเป็นตำบลที่มีอัตราการเพิ่มขึ้นของประชากรมาก เนื่องจากรองรับประชากรและมีการขยายตัวของชุมชนเมืองที่รองรับความเจริญเติบโตของเทศบาลนครหาดใหญ่ และเป็นที่ตั้งของกองบิน 56 (บน. 56)

## ที่ตั้งและอาณาเขต
ตำบลโคกม่วง มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลคลองหลา และตำบลควนลัง (อำเภอหาดใหญ่)
* **ทิศตะวันออก** ติดต่อตำบลทุ่งลาน
* **ทิศใต้** ติดต่อกับตำบลท่าโพธิ์ (อำเภอสะเดา)
* **ทิศตะวันตก** ติดต่อกับตำบลคลองหอยโข่ง และตำบลคลองหลา

## ประวัติ
โคกม่วง เดิมเป็นชื่อหมู่บ้านในเขตตำบลทุ่งลาน อำเภอหาดใหญ่ ในวันที่ 8 มิถุนายน พ.ศ. 2530 ทางกระทรวงมหาดไทยได้แยกพื้นที่ด้านทิศตะวันตกของตำบลทุ่งลาน ได้แก่ หมู่ 6 บ้านปลักคล้า, หมู่ 7 บ้านโคกสัก, หมู่ 8 บ้านโคกเหรียง, หมู่ 9 บ้านทุ่งโชน, หมู่ 10 บ้านโคกม่วง, หมู่ 13 บ้านโคกสักตก, หมู่ 14 บ้านพรุเตาะ และหมู่ 15 บ้านทุ่งนนท์ รวม 8 หมู่บ้าน ตั้งขึ้นเป็น "ตำบลโคกม่วง" เป็นตำบลลำดับที่ 16 ของทางอำเภอหาดใหญ่ (ขณะนั้น)

วันที่ 22 เมษายน พ.ศ. 2534 ทางตำบลคลองหอยโข่งได้ขอแยกการปกครองออกจากอำเภอหาดใหญ่เป็นกิ่งอำเภอ 1 แห่ง โดยมีการรวมพื้นที่ตำบลข้างเคียงอีก 2 ตำบล คือ ตำบลทุ่งลานและตำบลโคกม่วง เนื่องจากการติดต่อราชการกับกิ่งอำเภอใหม่มีระยะทางเพียง 3.2 กิโลเมตร ซึ่งอำเภอสังกัดเดิมต้องใช้ระยะทาง 14 กิโลเมตร จึงรวมตั้งเป็น กิ่งอำเภอคลองหอยโข่ง และยกฐานะเป็น อำเภอคลองหอยโข่ง ในวันที่ 26 กันยายน พ.ศ. 2540 ตำบลโคกม่วงจึงย้ายมาขึ้นกับทางอำเภอและเป็นตำบลลำดับที่ 3 ของทางอำเภอคลองหอยโข่ง

## การแบ่งเขตการปกครอง

### การปกครองส่วนภูมิภาค
ตำบลโคกม่วงแบ่งพื้นที่การปกครองออกเป็น 9 หมู่บ้าน ได้แก่

### การปกครองส่วนท้องถิ่น
ตำบลโคกม่วงทั้งตำบลอยู่ในเขตเทศบาลตำบลโคกม่วง เดิมมีฐานะเป็นสภาตำบลโคกม่วง จัดตั้งเป็นสภาตำบลหลังจากที่พื้นที่ตำบลออกจากตำบลทุ่งลาน ก่อนที่จะได้รับการจัดตั้งเป็นองค์การบริหารส่วนตำบลใน พ.ศ. 2539 แล้วจึงได้รับการจัดตั้งเป็นเทศบาลตำบลโคกม่วงใน พ.ศ. 2551

## อ้างอิง

## แหล่งข้อมูลอื่น

* เว็บไซต์เทศบาลตำบลโคกม่วง

โคกม่วง
โคกม่วง
หมวดหมู่:อำเภอคลองหอยโข่ง
เทศบาลตำบลโคกม่วง

**เทศบาลตำบลโคกม่วง** สามารถหมายถึง
* เทศบาลตำบลโคกม่วง อำเภอคลองหอยโข่ง จังหวัดสงขลา
* เทศบาลตำบลโคกม่วง อำเภอเขาชัยสน จังหวัดพัทลุง

โคกม่วง
รอชิด บิน มุฮัมมัด อาล มักตูม

ชัยค์ **รอชิด บิน มุฮัมมัด อาล มักตูม** (; ; 12 พฤศจิกายน ค.ศ. 1981 – 18 กันยายน ค.ศ. 2015) เป็นพระโอรสองค์โตของรองประธานาธิบดีสหรัฐอาหรับเอมิเรตส์, นายกรัฐมนตรี และผู้ปกครองดูไบ ชัยค์ มุฮัมมัด บิน รอชิด อัลมักตูม และชัยเคาะฮ์ ฮินด์ บินต์ มักตูม อาล มักตูม เมื่อสิริพระชนมายุ 33 ชันษา ชีค รอชิด ได้สิ้นพระชนม์ด้วยพระอาการพระหทัยวายเมื่อวันที่ 18 กันยายน ค.ศ. 2015

## ประวัติ
ชัยค์ รอชิด เป็นหนึ่งในพระโอรสของชีค มุฮัมมัด บิน รอชิด อาล มักตูม ซึ่งชีค รอชิด ประสูติเมื่อวันที่ 12 พฤศจิกายน ค.ศ. 1981 และได้รับการศึกษาในดูไบที่โรงเรียนสำหรับเด็กชายรอชิด จากนั้น ชัยค์ รอชิด เข้าเรียนที่โรงเรียนนายร้อยทหารบกแซนด์เฮิสต์ในสหราชอาณาจักร และสำเร็จการศึกษาในปี ค.ศ. 2002

## อ้างอิง

หมวดหมู่:มุสลิมนิกายซุนนีชาวสหรัฐอาหรับเอมิเรตส์
หมวดหมู่:ราชวงศ์มักตูม
หมวดหมู่:บุคคลจากดูไบ
หมวดหมู่:นักกีฬาขี่ม้าชายชาวสหรัฐอาหรับเอมิเรตส์
หมวดหมู่:นักกีฬาขี่ม้ามาราธอน
หมวดหมู่:มกุฎราชกุมารแห่งดูไบ
วัดเวตวันธรรมาวาส

**วัดเวตวันธรรมาวาส** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางซื่อ เขตบางซื่อ กรุงเทพมหานคร

วัดเวตวันธรรมาวาสตั้งวัดเมื่อ พ.ศ. 2326 ได้รับพระราชทานวิสุงคามสีมาเมื่อวันที่ 8 ตุลาคม พ.ศ. 2508 เดิมมีชื่อว่า **วัดเชิงหวาย** หรือ **วัดเซิงหวาย** สร้างโดยราษฎรอพยพหลบภัยสงครามจากอยุธยา เพราะมีพระพุทธรูปศิลาทรายฝีมือช่างสมัยอยุธยาอยู่หลายองค์ แต่เดิมวัดตั้งอยู่กลางป่าซึ่งมีต้นหวายอยู่มาก จึงเป็นที่มาของชื่อวัด (เดิม)

วัดมีประเพณีชักพระ โดยจะมีการแห่เรือชักพระและสมโภช *หลวงพ่อสัมฤทธิ์* ซึ่งเป็นพระพุทธรูปสำริด ปางมารวิชัย สมัยสุโขทัย สร้างในสมัยรัตนโกสินทร์ตอนต้น หน้าตักกว้าง 7 นิ้ว สูง 12 นิ้ว ไม่ปรากฏปีที่เริ่มแห่ชักพระ แต่คาดว่านานกว่าร้อยกว่าปี แต่เดิมจะชักพระทางน้ำอย่างเดียว แต่ในปัจจุบันมีเส้นทางบกด้วย

ในสมัยที่พระราชนันทาจารย์ดำรงตำแหน่งเจ้าอาวาส ท่านได้มอบที่ดินของวัดเพื่อก่อตั้งโรงเรียนวัดเวตวันธรรมาวาส ต่อมาได้แยกเป็นโรงเรียนอีกแห่ง คือ โรงเรียนศีลาจารพิพัฒน์ซึ่งเป็นโรงเรียนมัธยมศึกษา

## อ้างอิง

เวตวันธรรมาวาส
วัดไผ่เลี้ยง

**วัดไผ่เลี้ยง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงหนองค้างพลู เขตหนองแขม กรุงเทพมหานคร วัดมีเนื้อที่จำนวน 8 ไร่ 2 งาน 90 ตารางวา

วัดไผ่เลี้ยงสร้างเมื่อ 1 มีนาคม พ.ศ. 2526 บนที่ดินของผู้มีจิตศรัทธาบริจาคให้วัด ได้รับอนุญาตให้สร้างวัดเมื่อวันที่ 29 กันยายน พ.ศ. 2530 ผู้ขออนุญาตสร้างวัดและผู้บริจาคที่ดินซึ่งเป็นพี่น้องกัน คือ นางบุญเลี้ยง บุญทวี และนางไผ่ ขาวเจริญ ได้ตั้งชื่อว่า "วัดไผ่เลี้ยง" ตามนามทั้งสองท่าน และได้อาราธนาพระมหายงยุทธิ์ อุปคุตโต วัดวิจิตรการนิมิตร มาเป็นผู้รักษาการปกครองสงฆ์ ต่อมาวันที่ 7 เมษายน พ.ศ. 2531 เจ้าคณะกรุงเทพมหานครได้แต่งตั้งให้พระมหายงยุทธ์เป็นเจ้าอาวาสวัดไผ่เลี้ยงจนถึงปัจจุบัน วัดได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2558

เมื่อแรกเริ่มก่อสร้างวัดมีเพียงเต็นท์ผ้าใบเท่านั้น จากนั้นหลวงพ่อยงยุทธก็เริ่มถมดิน ปลูกต้นไม้ สร้างกุฏิ ห้องน้ำ ศาลา เมรุ วิหาร และศาสนสถานส่วนใหญ่ จุดเด่นของวัดคือ โบสถ์มหายันต์ 1,008 ยันต์ ซึ่งเป็นโบสถ์หลังแรกและหลังเดียวในประเทศไทยที่นำยันต์เก่าและยันต์โบราณที่เจ้าอาวาสสะสมมาเขียนลงบนหินอ่อนแล้วติดที่ผนังโบสถ์มากถึง 1,008 ยันต์

## อ้างอิง

ไผ่เลี้ยง
ฏิมา (ประเทศอียิปต์)

**ฏิมา** (, ภาษาคอปติก: ⲧⲁⲙⲙⲁ) เป็นเมืองในเขตผู้ว่าการซูฮาจญ์ของอียิปต์ตอนบน ตั้งอยู่บนฝั่งตะวันตกของแม่น้ำไนล์

## ดูเพิ่ม
* รายชื่อเมืองในประเทศอียิปต์

## อ้างอิง


หมวดหมู่:สถานที่ที่มีประชากรในเขตผู้ว่าการซูฮาจญ์
ก็อลลีน

**ก็อลลีน** () เป็นเมืองในเขตผู้ว่าการกัฟรุชชัยค์ ประเทศอียิปต์

## ดูเพิ่ม
* รายชื่อเมืองในประเทศอียิปต์

## อ้างอิง

หมวดหมู่:สถานที่ที่มีประชากรในเขตผู้ว่าการกัฟรุชชัยค์
เศาะอ์ดะฮ์

**เศาะอ์ดะฮ์** () เป็นเมืองหลักของเขตผู้ว่าการเศาะอ์ดะฮ์ ในภาคตะวันตกเฉียงเหนือของประเทศเยเมนที่ระดับความสูงประมาณ 1,800 เมตร ณ พ.ศ. 2547 เมืองนี้มีประชากรประมาณ 51,870 คน

หลังจากเหตุการณ์ในยุทธการที่เศาะอ์ดะฮ์เมื่อ พ.ศ. 2554 พวกฮูษีได้ควบคุมเมืองนี้

## ภูมิอากาศ

## ภาพ

File:Mosque in Sa'dah.jpg|มัสยิดอัลฮาดีที่เศาะอ์ดะฮ์
File:Sa'dah 03.jpg|สถาปัตยกรรมอิสลามที่เศาะอ์ดะฮ์


## อ้างอิง

## แหล่งข้อมูลอื่น

* Encyclopædia Britannica

หมวดหมู่:สถานที่ที่มีประชากรในเขตผู้ว่าการเศาะอ์ดะฮ์
วอลเลย์บอลชายชิงแชมป์ยุโรป 2021

**วอลเลย์บอลชายชิงแชมป์ยุโรป 2021** () จะเป็นการแข่งขันครั้งที่ 32 ของวอลเลย์บอลชายชิงแชมป์ยุโรป จัดขึ้นโดยสมาพันธ์วอลเลย์บอลยุโรป ซึ่งเป็นครั้งที่สองของยูโรวอลเลย์ () จะจัดขึ้นใน 4 ประเทศ ได้แก่ ประเทศโปแลนด์ ประเทศเช็กเกีย ประเทศเอสโตเนีย และประเทศฟินแลนด์ จำนวนทีมชาติที่จะเข้าร่วมแข่งขันยังคงอยู่ที่ 24 ทีม

## รอบคัดเลือก

## การแบ่งกลุ่ม
การจับสลากแบ่งกลุ่มได้ดำเนินการดังนี้:
* ประเทศเจ้าภาพจะอยู่ในลำดับแรกของกลุ่มดังนี้ โปแลนด์อยู่ในกลุ่มเอ, เช็กเกียอยู่ในกลุ่มบี, ฟินแลนด์อยู่ในกลุ่มซี และเอสโตเนียอยู่ในกลุ่มดี
* อันดับที่หนึ่งและสองจากการแข่งขันชิงแชมป์ยุโรปครั้งก่อนหน้าจะไม่สามารถจับสลากอยู่ในกลุ่มเดียวกันได้
* ประเทศเจ้าภาพสามารถเลือกหนึ่งทีมที่จะเล่นในกลุ่มของตนเอง
* ทีมที่เหลือ 16 ทีมจะได้รับการจัดวางอยู่ในสี่โถโดยอิงตามการจัดอันดับทีมชาติของซีอีวี (ณ วันที่ 1 มกราคม ค.ศ. 2020)

;ผลการจับสลาก
การจับสลากจัดขึ้นเมื่อวันที่ 27 พฤษภาคม ค.ศ. 2021ในเฮลซิงกิ ประเทศฟินแลนด์

## สนามแข่งขัน

## รอบแรก
สี่อันดับแรกของแต่ละกลุ่มจะผ่านเข้าสู่รอบต่อไป

### กลุ่มเอ

|}

* **สนามแข่งขัน:**  ตาอูรอนอาเรนา, กรากุฟ, ประเทศโปแลนด์
* เวลาในตารางการแข่งขันเป็นเวลาท้องถิ่น (UTC+02:00) 

|}

### กลุ่มบี

|}

* **สนามแข่งขัน:**  ออสตราวาร์อาแรนา, ออสตราวา, ประเทศเช็กเกีย
* เวลาในตารางการแข่งขันเป็นเวลาท้องถิ่น (UTC+02:00) 

|}

### กลุ่มซี

|}

* **สนามแข่งขัน:**  สนามกีฬาน้ำแข็งตัมเปเร, ตัมเปเร, ประเทศฟินแลนด์
* เวลาในตารางการแข่งขันเป็นเวลาท้องถิ่น (UTC+03:00) 

|}

### กลุ่มดี

|}

* **สนามแข่งขัน:**  ซากูซูร์ฮอลล์, ทาลลินน์, ประเทศเอสโตเนีย
* เวลาในตารางการแข่งขันเป็นเวลาท้องถิ่น (UTC+03:00) 

|}

## รอบสุดท้าย



### รอบ 16 ทีมสุดท้าย

|}

### รอบก่อนรองชนะเลิศ

|}

### รอบรองชนะเลิศ

|}

### รอบชิงอันดับที่ 3

|}

### รอบชิงชนะเลิศ

|}

## อันดับการแข่งขัน




 

## รางวัล

***ผู้เล่นทรงคุณค่า** 
:  ซีโมเน จันเนลลี
***ตัวเซ็ตยอดเยี่ยม**
:  เกรกอร์ โรเพรต
***ตัวตบหัวเสายอดเยี่ยม**
:  อาเลสซันโดร มีคีเยเลตโต
:  ดานีเอเล ลาเวีย

***ตัวบล็อกกลางยอดเยี่ยม**
:  มาร์กอ พอดรัชชานิน
:  ปียอตร์ นอวากอฟสกี
***ตัวตบตรงข้ามยอดเยี่ยม**
:  นีมิร์ อับเดล-อาซิซ
***ตัวรับอิสระยอดเยี่ยม**
:  ฟาบีโอ บาลาโซ

## ดูเพิ่ม
*วอลเลย์บอลหญิงชิงแชมป์ยุโรป 2021

## อ้างอิง

## แหล่งข้อมูลอื่น
*Official website
*CEV website 

หมวดหมู่:วอลเลย์บอลในปี พ.ศ. 2564
2021
หมวดหมู่:การแข่งขันวอลเลย์บอลนานาชาติที่ประเทศเช็กเกียเป็นเจ้าภาพ
หมวดหมู่:การแข่งขันวอลเลย์บอลนานาชาติที่ประเทศเอสโตเนียเป็นเจ้าภาพ
หมวดหมู่:การแข่งขันวอลเลย์บอลนานาชาติที่ประเทศฟินแลนด์เป็นเจ้าภาพ
หมวดหมู่:การแข่งขันวอลเลย์บอลนานาชาติที่ประเทศโปแลนด์เป็นเจ้าภาพ
ปอดบวมที่เกิดจากไวรัส

**ปอดบวมที่เกิดจากไวรัส** () คือการอักเสบของถุงลมปอดที่เกิดจากการติดเชื้อไวรัส เมื่อเกิดการอักเสบขึ้นแล้วจะทำให้ถุงลมถูกเติมเต็มด้วยสารน้ำหรือหนองทำให้แลกเปลี่ยนก๊าซได้ยาก เป็นผลให้ผู้ป่วยมีอาการหายใจลำบาก โดยทั่วไปแล้วโรคปอดบวมสามารถเกิดได้จากหลายสาเหตุ ทั้งการติดเชื้อแบคทีเรีย ไวรัส เชื้อรา และปรสิต โดยปอดบวมในเด็กมักพบว่าส่วนใหญ่เกิดจากการติดเชื้อไวรัส ต่างจากในผู้ใหญ่ที่ส่วนใหญ่เกิดจากการติดเชื้อแบคทีเรีย
## อ้างอิง

## แหล่งข้อมูลอื่น
วัดลาดใหญ่

**วัดลาดใหญ่** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 11 บ้านลาดใหญ่ 2 ตำบลลาดใหญ่ อำเภอเมืองสมุทรสงคราม จังหวัดสมุทรสงคราม ปัจจุบันเจ้าอาวาสคือ พระครูวิสุทธิ์สมุทรคุณ (วิชัย)	 					 	

วัดลาดใหญ่ตั้งขึ้นเมื่อวันที่ 17 กันยายน พ.ศ. 2513 ได้รับพระราชทานวิสุงคามสีมาเมื่อวันที่ 2 กันยายน พ.ศ. 2553 คุณเปี่ยม นุชน้อย และคุณแป๊ะ จันทร์คง ได้ร่วมกันขออนุญาตตั้งเป็นสำนักสงฆ์ เมื่อ พ.ศ. 2500 โดยประชาชนร่วมกันบริจาคที่ดินรวม 43 ไร่ อาคารเสนาสนะที่สำคัญ ได้แก่ ศาลาการเปรียญแบบโบราณและหอพระไตรปิฎกหลังเก่าตั้งอยู่ในบ่อน้ำ สิ่งโดดเด่นของวัดที่เพิ่งสร้างขึ้นเมื่อไม่นานมานี้คือพระองค์ใหญ่อยู่กลางวัด มีชื่อว่า *พระพุทธภวธรรมจักรบรมมหาไตรโลกนาถ* วัดยังได้จัดสร้างพระโพธิสัตว์เจ้าแม่กวนอิมปางประทานพร สูง 9 เมตร ปูชนียวัตถุที่สำคัญอื่น ได้แก่ หลวงปู่ใหญ่ หลวงพ่อไชยสิทธิ์ และพระพิฆเนศเป็นต้น

## อ้างอิง

ลาดใหญ่
วัดหลวงประชาบูรณะ

**วัดหลวงประชาบูรณะ** เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 1 บ้านวัดท่าใน ตำบลท่าพระยา อำเภอนครชัยศรี จังหวัดนครปฐม บริเวณรอบวัดเป็นสวนผลไม้ ทิศใต้ติดกับโรงเรียนวัดหลวง

วัดหลวงประชาบูรณะเป็นวัดร้างมาก่อน คาดว่าน่าจะสร้างในสมัยอยุธยาตอนต้น จนเมื่อประมาณ พ.ศ. 2499 พลตำรวจโท ประชา บูรณะธนิต ได้พบและอุปถัมภ์วัดแห่งนี้ให้เป็นวัดที่มีพระจำพรรษา และได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2516

ภายในวัดมีโบราณสถานที่สำคัญ ได้แก่ ซากเจดีย์โบราณจำนวน 1 องค์ ส่วนฐานเป็นรูปสี่เหลี่ยมจัตุรัส กว้างยาวด้านละ 18 เมตร สูงประมาณ 3 เมตร ปัจจุบันทางวัดได้นำพระพุทธรูปไปประดิษฐานไว้บนองค์เจดีย์ แล้วทำบันไดทางขึ้นไว้ทิศตะวันออก มีอุโบสถอยู่ข้างซากเจดีย์ เป็นอุโบสถหลังใหม่ สร้างเมื่อ พ.ศ. 2516 สร้างทับฐานอุโบสถหลังเก่า มีใบเสมาโดยรอบจำนวน 8 ใบ ทำจากหินทรายสีแดงซึ่งเป็นที่นิยมในสมัยอยุธยาตอนปลาย ภายในอุโบสถประดิษฐานพระประธาน เป็นพระพุทธรูปปางสมาธิสร้างด้วยอิฐฉาบปูนลงรักปิดทอง พุทธศิลปะอู่ทอง คือ พระพักตร์ค่อนข้างเหลี่ยม พระนาสิกแบน พระโอษฐ์แบะ ปลายสังฆาฏิตัดตรงเหนือพระนาภี น่าจะมีการซ่อมแซมมาแล้วหลายครั้ง

## อ้างอิง

หลวงประชาบูรณะ
หมวดหมู่:โบราณสถานในจังหวัดนครปฐม
เริ่น หมิ่น

เหรินหมิ่น (; ; เกิด 17 ธันวาคม ค.ศ. 1999) เป็นนักแสดงชาวจีน เริ่มเป็นที่รู้จักจากภาพยนตร์เรื่อง Cry Me A Sad River (悲伤逆流成河) ที่ฉายในปี 2018 และซีรีส์จีนเรื่อง วังเดียวดาย (清平乐; *[[Serenade_of_Peaceful_Joy|Held in the Lonely Castle]]*) ซึ่งออกอากาศในปี ค.ศ. 2020  

## <big>ผลงาน</big>

### <big>ละคร</big>

### <big>ภาพยนตร์</big>

## รางวัล

## อ้างอิง

## แหล่งข้อมูล
หมวดหมู่:นักแสดงหญิงชาวจีน
หมวดหมู่:นักแสดงภาพยนตร์ชาวจีน
หมวดหมู่:บุคคลจากมณฑลหูหนาน
วัดสลุด

**วัดสลุด** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 14 บ้านคลองสลุด ตำบลบางพลีใหญ่ อำเภอบางพลี จังหวัดสมุทรปราการ มีที่ดินตั้งวัดเนื้อที่ 14 ไร่ 3 งาน 2 ตารางวา  

วัดสลุดเริ่มสร้างเมื่อปี พ.ศ. 2443 โดยนายรอดและนางแก้ว พุกรอด เป็นผู้มีศรัทธาถวายที่ดินให้สร้างวัดเป็นเนื้อที่ 12 ไร่ 1 งาน 38 ตารางวา จึงใช้ชื่อว่า **วัดตารอด** ตามชื่อผู้ถวายที่ดินให้สร้างวัด และต่อมาได้เปลี่ยนชื่อวัดตามชื่อคลองสลุดเป็น "วัดสลุด" วัดได้รับพระราชทานวิสุงคามสีมาครั้งหลังเมื่อวันที่ 30 ธันวาคม พ.ศ. 2519 เขตวิสุงคามสีมากว้าง 28 เมตร ยาว 44 เมตร ทางด้านการศึกษา ได้เปิดสอนพระปริยัติธรรมตั้งแต่ พ.ศ. 2482 และได้จัดการสร้างโรงเรียนประชาบาลวัดสลุดจำนวน 2 หลัง และสถานีอนามัยประจำท้องถิ่น 1 หลัง

ภายในวัดมีอาคารเสนาสนะต่าง ๆ ดังนี้ อุโบสถ กว้าง 4 เมตร ยาว 14 เมตร สร้าง พ.ศ. 2524 กุฏิสงฆ์ จำนวน 12 หลัง ส่วนมากเป็นอาคารไม้ ศาลาการเปรียญ สร้างเมื่อ พ.ศ. 2497 ศาลาท่าน้ำ 3 หลัง ศาลาบำเพ็ญกุศล 2 หลัง เจดีย์ ฌาปนสถาน และสุสาน ปูชนียวัตถุของวัด คือ หลวงพ่อใหญ่

จุดตัดระหว่างถนนกาญจนาภิเษกกับถนนเทพรัตนตั้งชื่อตามวัดนี้

## รายนามเจ้าอาวาส
* พระโต พ.ศ. 2435–2445
* พระแวว พ.ศ. 2445–2458
* พระจำรัส พ.ศ. 2458–2467
* พระบุญ พ.ศ. 2467–2468
* พระอธิการสนธ์ พ.ศ. 2468–2469
* พระพร พ.ศ. 2469–2475
* พระสาย พ.ศ. 2475–2480
* พระอธิการพัน พรหมโน พ.ศ. 2480–2492
* พระครูสมุทรสิริวัฒน์ (หลวงพ่อทับ) พ.ศ. 2497-?
* พระครูโสภิตกิตติภัทร (หลวงพ่อเล็ก)
* พระครูโกศลสมุทรกิจ (หลวงพ่อผิน)
* พระครูสมุทรธรรมทัต (หลวงพ่อทวี)
## อ้างอิง

สลุด
วัดธรรมาภิรตาราม (กรุงเทพมหานคร)

**วัดธรรมาภิรตาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงถนนนครไชยศรี เขตดุสิต กรุงเทพมหานคร วัดมีเนื้อที่ประมาณ 8 ไร่

## ประวัติ
วัดธรรมาภิรตารามสร้างขึ้นเมื่อประมาณ พ.ศ. 2300 ไม่ทราบนามและประวัติผู้สร้าง เดิมชาวบ้านเรียกว่า **วัดสองพี่น้อง** สันนิษฐานว่า มีพี่น้องสองคนร่วมกันสร้างวัดนี้ขึ้น ต่อมาได้เปลี่ยนชื่อเรียกเป็น **วัดสี่แยก** เนื่องจากตั้งอยู่บริเวณที่คลองบางซื่อตัดกับคลองเปรมประชากร นอกจากนั้นยังมีอีกชื่อ คือ **วัดสะพานสูง** ตามลักษณะของสะพานข้ามคลองบริเวณนี้ พระบาทสมเด็จพระจุลจอมเกล้าเจ้าอยู่หัวเคยเสด็จพระราชดำเนินมาที่วัดนี้ มีพระราชดำรัสถามถึงชื่อวัด แล้วตรัสว่า วัดนี้มีสะพานสูงเป็นเครื่องหมาย ควรชื่อวัดสะพานสูง จึงเรียกวัดสะพานสูงตั้งแต่บัดนั้นเป็นต้นมา ต่อมาราว พ.ศ. 2482 หลังจากสยามเปลี่ยนชื่อมาเป็นประเทศไทยแล้ว วัดได้เปลี่ยนชื่อมาเป็น "วัดธรรมาภิรตาราม" เพราะเห็นว่าชื่อวัดที่เป็นภาษาไทยแท้ ๆ ไม่ไพเราะ โดยตั้งเพื่อให้เหมาะสมตามเหตุการณ์ที่เคยได้เป็นวัดที่มีการศึกษาเล่าเรียนมาทั้งทางโลกและทางธรรม กุลบุตรกุลธิดาที่ได้ศึกษาเล่าเรียนในสำนักนี้มีความรู้ไปประกอบการเลี้ยงชีพ

## อาคารเสนาสนะและปูชนียวัตถุ
อาคารเสนาสนะในวัดได้แก่ เจดีย์ย่อมุมไม้สิบสองหรือเจดีย์ทรงเครื่อง กว้างด้านละ 6 เมตร สูงประมาณ 12 เมตร อยู่บริเวณด้านหน้าพระอุโบสถลักษณะศิลปะสมัยอยุธยาตอนปลายแบบที่เรียกว่าโบสถ์มหาอุด กล่าวคือ ก่ออิฐถือปูน หลังโบสถ์อุดตัน หน้าโบสถ์เป็นเพิง หลังคาชั้นเดียวไม่มีช่อฟ้า ใบระกา สัณฐานโบสถ์ด้านนอกทำคล้ายท้องเรือสำเภา คือหัวท้ายโค้ง กลางอ่อนลง ซุ้มประตูอยู่ภายในบริเวณพระอุโบสถมีลักษณะเป็นซุ้มประตูก่ออิฐถือปูน หลังคาทรงจีน ภายในมีใบเสมาหินแกะสลักลวดลาย วัดมีหอระฆังเก่าเป็นอาคารก่ออิฐถือปูนทรงสี่เหลี่ยมจัตุรัส 2 ชั้น หลังคามุงกระเบื้องว่าว

ปูชนียวัตถุของวัด ได้แก่ *หลวงพ่ออู่ทอง* เป็นพระพุทธรูปในวิหารองค์ใหญ่ ทำด้วยหินทรายแดง ลงรักปิดทอง ปางสมาธิ แบบสมัยอู่ทอง หน้าตักกว้าง 168 เซนติเมตร ส่วนสูงวัดจากทับเกษตรถึงยอดเปลวรัศมีได้ 227 เซนติเมตร และมีพระพุทธรูปอีกองค์ คือ *หลวงพ่อสุโขทัย* เป็นพระประธานในพระอุโบสถ ลงรักปิดทอง ปางมารวิชัย สมัยสุโขทัย หน้าตักกว้าง 183 เซนติเมตร ส่วนสูงวัดจากทับเกษตร (ที่นั่ง) ถึงยอดเปลวรัศมีได้ 242 เซนติเมตร

## รายนามเจ้าอาวาส
* เจ้าอธิการทอง
* เจ้าอธิการคุ่ย 
* พระอธิกาคอน
* พระมหาสา 
* พระครูธรรมานุกูล (เครื่อง อิสฺสรเถร วอนประสพ)
* พระครูสิริธรรมวิมล (เล็ก ปวโร เปาวรัตน์)
* พระครูโกศลธรรมคุณ (สำลี สิริกาญฺจโน ศรีโพนทอง)

## อ้างอิง

หมวดหมู่:โบราณสถานในเขตดุสิต‎
ธรรมาภิรตาราม
ผู้ทรยศทั้งแปด

**ผู้ทรยศทั้งแปด** () เป็นกลุ่มคนแปดคนที่ออกจากห้องปฏิบัติการเซมิคอนดักเตอร์ของชอกลีย์ในปี 1957 เพื่อสร้างแฟร์ไชลด์เซมิคอนดักเตอร์ วิลเลียม ชอกลีย์ได้คัดเลือกคนในกลุ่มผู้สำเร็จการศึกษาระดับปริญญาเอกรุ่นใหม่ในปี 1956 โดยมีเป้าหมายเพื่อพัฒนาและผลิตอุปกรณ์เซมิคอนดักเตอร์แบบใหม่ ถึงแม้ว่าชอกลีย์ได้รับรางวัลโนเบลสาขาฟิสิกส์และเป็นนักวิจัยและครูที่มีประสบการณ์มาก การจัดการกลุ่มของเขาเป็นแบบเผด็จการและไม่เป็นที่นิยมนัก ซึ่งความรู้สึกนี้เพิ่มขึ้นเนื่องจากการมุ่งเน้นการวิจัยของชอกลีย์ที่ไม่ได้พิสูจน์ให้เห็นผล หลังจากความต้องการให้หาคนแทนชอกลีย์ถูกปฏิเสธ ทั้งแปดคนจึงออกจากการจัดตั้งบริษัทของตนเอง

ชอกลีย์อธิบายว่าการออกไปเป็นการ "ทรยศ" แปดคนที่ออกจากห้องปฏิบัติการได้แก่ จูเลียส แบลงค์, วิคเตอร์ กรินิช, จีน เออร์นี, ยูจีน ไคลเนอร์, เจย์ ลาสต์, กอร์ดอน มัวร์, โรเบิร์ต นอยซ์ และเชลดอน โรเบิตส์ ในเดือนสิงหาคม 1957 พวกเขาบรรลุข้อตกลงกับเชอร์แมน แฟร์ไชลด์ และในวันที่ 18 กันยายน 1957 พวกเขาได้ก่อตั้งบริษัทแฟร์ไชลด์เซมิคอนดักเตอร์ แฟร์ไชลด์เซมิคอนดักเตอร์ที่เพิ่งก่อตั้งขึ้นในไม่ช้าก็ได้เติบโตขึ้นเป็นผู้นำในอุตสาหกรรมเซมิคอนดักเตอร์ ในปี 1960 บริษัทได้กลายเป็นจุดสำคัญของซิลิคอนแวลลีย์ และมีส่วนร่วมโดยตรงหรือโดยอ้อมในการสร้างบริษัทหลายสิบแห่งซึ่งรวมถึงอินเทลและเอเอ็มดี

## อ้างอิง

หมวดหมู่:ประวัติฮาร์ดแวร์คอมพิวเตอร์
หมวดหมู่:กลุ่มแปด
แผลในทางเดินอาหารจากภาวะเครียด

**แผลในทางเดินอาหารจากภาวะเครียด** (stress ulcer) คือการมีรอยโรคเป็นแผลปริหรือแผลเปื่อยตำแหน่งเดียวหรือหลายตำแหน่งในผิวเยื่อเมือก ซึ่งอาจทำให้เกิดเลือดออกในทางเดินอาหาร แผลในกระเพาะอาหารโดยทั่วไปมักเกิดที่ส่วนกระเพาะอาหารส่วนแอนทรัมหรือในลำไส้เล็กส่วนต้น ในขณะที่แผลจากภาวะเครียดมักเกิดที่กระเพาะอาหารส่วนฟันดัส และสามารถเกิดที่ส่วนอื่นๆ ของกระเพาะอาหาร รวมไปถึงลำไส้เล็กส่วนต้นได้ด้วย

หมวดหมู่:เวชบำบัดวิกฤต
หมวดหมู่:โรคระบบทางเดินอาหาร
เผิง เสียวหร่าน

**เผิง เสียวหร่าน** (, เกิด 3 ธันวาคม พ.ศ. 2533) เป็นนักแสดงชาวจีน เริ่มเข้าวงการและแสดงซีรีส์มาตั้งแต่ปี 2014 แต่มาเป็นที่รู้จักและโด่งดังจากซีรีส์จีนเรื่อง ตงกง ตำนานรักตำหนักบูรพา (*Good Bye, My Princess*; 东宫) ที่ออกอากาศในปี 2019 

## ผลงานการแสดง

### ละคร

### ภาพยนตร์

## อ้างอิง

## แหล่งข้อมูล

หมวดหมู่:นักแสดงหญิงชาวจีน
หมวดหมู่:บุคคลที่ยังมีชีวิตอยู่
หมวดหมู่:บุคคลจากปักกิ่ง
ไป๋ ลู่

**ไป๋ เหมิงหยาน** (; เกิด 23 กันยายน ค.ศ. 1994) เป็นที่รู้จักในชื่อ **ไป๋ ลู่** () เป็นนักแสดง นางแบบ และนักร้องชาวจีน เธอได้รับการยอมรับจากการแสดงในละครโทรทัศน์จีนเรื่อง *[[องค์หญิงสวมรอย]]* (2018), *[[เจาเหยา จอมมารโลกต้องจำ]]* (2019), *[[วุ่นรักนักเรียนเตรียมทหาร]]* (2019), *[[ครึ่งทางรัก]]* (2020), *[[ทุกชาติภพ กระดูกงดงาม ภาคอดีต]]* (2021), *[[ทุกชาติภพ กระดูกงดงาม ภาคปัจจุบัน]]* (2021), *[[จันทราอัสดง]]* (2023) และ *[[ตำนานรักสวรรค์จันทรา]]* (2024–25)

## ผลงานการแสดง

### ซีรีส์

### ภาพยนตร์สั้น

### แสดงเอ็มวีเพลง
2016 - เพลง The Message (留言) นักร้อง 陆虎

## ผลงานอื่น ๆ

### เพลง

## อ้างอิง

หมวดหมู่:นักแสดงหญิงชาวจีน
หมวดหมู่:บุคคลจากเฉิ่นหยาง
นาโอมิ โอโซระ

**นาโอมิ โอโซระ**  ( เกิด 4 กุมภาพันธ์ พ.ศ. 2532) เป็นนักพากย์หญิงชาวญี่ปุ่น เกิดที่จังหวัดมิยางิ โตที่จังหวัดโอซากะ

## ประวัติ
เกิดที่โรงพยาบาลในจังหวัดมิยางิ เดินทางมายังจังหวัดคานางาวะ และใช้เวลาช่วงอนุบาลในจังหวัดอิบารากิ จากนั้นก็ใช้เวลาช่วงประถมศึกษาในจังหวัดโอซากะ นอกจากนี้ครั้งหนึ่งยังเคยอาศัยอยู่ในชิโกกุ

ในเดือนมิถุนายน พ.ศ. 2555 จึงได้เปิดตัวในฐานะนักพากย์ครั้งแรกเป็นเด็กใน เซนต์เซย์ย่า โอเมก้า

ในเดือนมกราคม พ.ศ. 2557 โอโซระรับบทนำเป็นครั้งแรกเป็น อินาริ ฟุชิมิ ใน อินาริ มนตราสื่อรัก

โอโซระเป็นนักพากย์ในเครือ อาโอนิโปรดักชัน

## ผลงาน

### อนิเมะ
**2013**

* ''ตัวเลือกสะกิดรัก พลพรรคคนเพี้ยน'' – ยุรางิ ฮาโกนิวะ
* ''สำนักงานป่วนก๊วนหลุดโลก'' – พนักงานสาว
* ''Tanken Driland'' – อมิวซ์

**2014**

* ''อินาริ มนตราสื่อรัก'' – อินาริ ฟุชิมิ
* ''ดิ อเวนเจอร์ : ศึกดิสก์วอร์มหาประลัย'' – เจสสิกา แชนนอน

* ''Sega Hard Girls'' – SG-1000 II

**2015**

* ''ดิ ไอดอลมาสเตอร์ ซินเดอเรลลาเกิร์ลส์'' – ชิเอริ โองาตะ
* ''Triage X เคสนี้สั่งตาย'' – ฮินาโกะ โคมินาโตะ

**2016**

* ''มาโฮสึไค พรีเคียว!'' – ซิสซี่
* ''Matoi the Sacred Slayer'' – ยูมะ คุซานางิ
* ''โมโมะคุริ'' – โนริกะ มิสุยามะ

**2017**

* ''นางฟ้าติดเกม'' – ซาตานิเชีย แมคโดเวล คุรุมิซาวะ
* ''เนียนโกะเดย์'' – อะสึมิ ชิราโทริ
* ''สึกุโมโมะ ภูติสาวแสบดุ'' – คิริฮะ

* *[[เคะโมะโนะเฟรนด์ส]]* – ตัวแพรรีด็อก
* *[[วันพีซ]]* – ชาลอต อนานะ

**2018**

* ''จิโอะจัง แม่หนู โหด มัน ฮา'' – จิโอะ มิยาโมะ

**2019**

* ''Pastel Memories'' – มิจิ เอโดงาวะบาชิ
* ''นางฟ้าตัวน้อยได้ลงมาโปรดฉันค่ะ'' – คาน่อน โคโนโมริ

* ''Kandagawa Jet Girls'' – แพน ดีน่า

**2020**

* ''สึกุโมโมะ ภูติสาวแสบดุ'' – คิริฮะ
* ''อุซากิจัง อยากออกไปเที่ยว!'' – ฮานะ อุซากิ
* ''Maesetsu!'' – มาฟุยุ โคงาราชิ

**2021**

* ''แผนกออกแบบสร้างสรรค์โลก'' – เมโดะ

**จะถูกประกาศ**

* ''Banished from the Heroes' Party'' – รูติ

### ภาพยนตร์
**2015**

* *[[:en:Girls_und_Panzer_der_Film|สาวปิ๊ง! ซิ่งแทงค์ มูฟวี่]]* – ฟุคุดะ

**2020**

* *[[:en:High_School_Fleet|เรือเดินสมุทร โรงเรียนมัธยม]]* – ซูซาน เรเยส

### วิดีโอเกม
**2011**

* *[[:en:Ao_no_Kiseki|Ao no Kiseki]]* – ดูวาเลีย

**2014**

* *[[:en:The_Legend_of_Heroes:_Trails_of_Cold_Steel_II|The Legend of Heroes: Trails of Cold Steel II]] –* ดูวาเลีย

**2017**

* *[[:en:Fire_Emblem_Heroes|ไฟร์เอมเบลม ฮีโรส์]]* – เอลเกอร์, ลีท
* *[[:en:Dead_or_Alive_Xtreme_3|เดด ออร์ อะไลฟ์ เอ็กซ์ตรีม 3]] –* คันนะ
* *[[สาวน้อยเวทมนตร์ มาโดกะ บันทึกมากิอา]] –* ฮิมิกะ มาโอะ
* แกรนบลูแฟนตาซี – พระอาทิตย์
* เมเปิ้ลสตอรี่ – คาเดน่า (เพศหญิง)

**2020**

* *[[:en:Kandagawa_Jet_Girls|Kandagawa Jet Girls]]* – แพน ดิน่า
* *[[:en:Girls'_Frontline|Girls' Frontline]] –* ฟอลคอน
* *[[:en:Girls'_Frontline|Girls' Frontline]] –* QJY-88
* *[[:en:Azur_Lane|Azur Lane]] –* Persues
* *[[:en:Sakuna:_Of_Rice_and_Ruin|Sakuna: Of Rice and Ruin]] –* ซากุนะ
* *[https://en.touhouwiki.net/wiki/Touhou_Spell_Bubble Touhou Spell Bubble] –* มาริสะ คิริซาเมะ

## อ้างอิง


หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี ค.ศ. 1989
หมวดหมู่:นักพากย์หญิงชาวญี่ปุ่น
หมวดหมู่:นักพากย์หญิงจากจังหวัดมิยางิ
อำเภอฮะฏีบ

**ฮะฏีบ** () เป็นอำเภอของเขตผู้ว่าการชับวะฮ์ ประเทศเยเมน ณ พ.ศ. 2546 อำเภอนี้มีประชากร 13,335 คน

## อ้างอิง

ฮะฏีบ
อำเภอฮับบาน

**ฮับบาน** () เป็นอำเภอของเขตผู้ว่าการชับวะฮ์ ประเทศเยเมน ณ พ.ศ. 2546 อำเภอนี้มีประชากร 29,846 คน ชื่ออำเภอตั้งตามชื่อเมืองฮับบานซึ่งมีพิกัดอยู่ที่ละติจูดที่ 14 องศา 21 ลิปดาเหนือ กับลองจิจูด 47 องศา 4 ลิปดาตะวันออก

## ดูเพิ่ม
*อัลวาฮิดีฮับบาน

## อ้างอิง

ฮับบาน
เชียด อภัยวงศ์

**เชียด อภัยวงศ์** เป็นอดีตเลขาธิการนายกรัฐมนตรีของไทยถึง 4 คน คือ นายควง อภัยวงศ์ นายทวี บุณยเกตุ หม่อมราชวงศ์เสนีย์ ปราโมช และนายปรีดี พนมยงค์ ระหว่างปี พ.ศ. 2488 ถึงปี พ.ศ. 2489

## ประวัติ
เชียด อภัยวงศ์ เกิดเมื่อวันที่ 10 พฤศจิกายน พ.ศ. 2446 ที่ตำบลพระตะบอง เป็นบุตรของเจ้าพระยาอภัยภูเบศร์ กับนางริ้ว อภัยภูเบศร์ สำเร็จการศึกษา Diplome de Pharmacie จากมหาวิทยาลัยปารีส 

นายเชียด สมรสกับหม่อมหลวงพวงร้อย สนิทวงศ์ (ท่านผู้หญิงพวงร้อย อภัยวงศ์)  มีบุตรธิดา 3 คน เขาเสียชีวิตในปี พ.ศ. 2515 โดยมีการพระราชทานเพลิงศพ ณ เมรุวัดธาตุทอง เมื่อวันที่ 29 สิงหาคม พ.ศ. 2515

## การทำงาน
เชียด เริ่มเข้ารับราชการเป็นข้าราชการพลเรือนวิสามัญชั่วคราวตำแหน่งเภสัชกรโท สังกัดกองเภสัชกรรม กรมวิทยาศาสตร์ เมื่อปี พ.ศ. 2481 จนถึงปี พ.ศ. 2488 (เคยเป็นผู้จัดการองค์การเภสัชกรรม ในปี พ.ศ. 2484) จึงลาออกจากราชการเพื่อไปดำรงตำแหน่งเลขาธิการนายกรัฐมนตรี ระหว่างปี พ.ศ. 2488 ถึงปี พ.ศ. 2489

ต่อมาเข้าทำงานในตำแหน่งพนักงานเทคนิค โรงงานยาสูบ กระทรวงการคลัง ในปี พ.ศ. 2490 และได้กลับเข้ารับราชการอีกครั้งในตำแหน่งนักวิทยาศาสตร์เอก กองการวิจัย กรมวิทยาศาสตร์ ในปี พ.ศ. 2497 และได้ทำหน้าที่ที่ปรึกษาให้กับบริษัท ส่งเสริมเศรษฐกิจแห่งชาติ จำกัด ซึ่งขณะนั้นมี เสริม วินิจฉัยกุล เป็นผู้อำนวยการ มีส่วนในการประสานงานกับช่างชาวฝรั่งเศสในด้านการติดตั้งทดลองเครื่องจักรและการผลิตเคมีภัณฑ์โรงงานกระดาษบางปะอิน จนเกษียณอายุราชการในปี พ.ศ. 2507

## เครื่องราชอิสริยาภรณ์

## อ้างอิง

หมวดหมู่:สกุลอภัยวงศ์
หมวดหมู่:ข้าราชการพลเรือนชาวไทย
หมวดหมู่:เภสัชกรชาวไทย
หมวดหมู่:นักการเมืองไทย
หมวดหมู่:เลขาธิการนายกรัฐมนตรีไทย
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ต.ม.
อำเภออัศเศาะอีด

**อัศเศาะอีด** () เป็นอำเภอของเขตผู้ว่าการชับวะฮ์ ประเทศเยเมน ณ พ.ศ. 2546 อำเภอนี้มีประชากร 35,034 คน

## อ้างอิง

อัศเศาะอีด
เอ็มวานา ซามัตตา

**เอ็มวานา อัลลี ซามัตตา** (เกิดวันที่ 23 ธันวาคม ค.ศ. 1992) เป็นนักฟุตบอลอาชีพชาวแทนซาเนียที่เล่นในตำแหน่งกองหน้าให้กับสโมสรเฟแนร์บาห์แชในซือเปร์ลีก ประเทศตุรกี 
และทีมชาติแทนซาเนีย

ซามัตตาเร่ิมต้นเล่นฟุตบอลกับทีมเยาวชนของแอฟริกันลียงในแทนซาเนียเมื่อ ค.ศ. 2008 และได้เล่นในระบบอาชีพกับสโมสรกีฬาซิมบาเมื่อ ค.ศ. 2010 ซึ่งเขาได้เล่นเพียงครึ่งฤดูกาลก่อนที่จะย้ายไปมาเซมเบ เขาลงเล่นให้กับสโมสรนี้ 5 ปี จนกลายเป็นตัวหลักของทีม และได้รับรางวัลผู้เล่นแอฟริกายอดเยี่ยมประจำปี 2015 อีกทั้งในฤดูกาลนั้น เขายังเป็นผู้ทำประตูสูงสุดในซีเอเอฟแชมเปียนส์ลีกพร้อมกับพาทีมมาเซมเบคว้าแชมป์รายการนี้อีกด้วย

ในเดือนมกราคม ค.ศ. 2016 ซามัตตาเซ็นสัญญากับเคงก์ในเบลเยียม เขามีส่วนช่วยให้ทีมได้ไปเล่นในยูฟ่ายูโรปาลีกและชนะเลิศเบลเจียนจูบิแลร์ลีกใน ค.ศ. 2019 ซึ่งเขาเป็นผู้ประตูสูงสุดในลีกฤดูกาลนั้น เขายังได้รับรางวัลรองเท้าอีโบนีจากผลงานที่โดดเด่นกับเคงก์

ในเดือนมกราคม ค.ศ. 2020 เขาย้ายไปแอสตันวิลลา ทำให้เขากลายเป็นผู้เล่นชาวแทนซาเนียคนแรกที่ได้ลงเล่นและทำประตูในพรีเมียร์ลีก

## สโมสรอาชีพ
### แอสตันวิลลา
ในวันที่ 20 มกราคม ค.ศ. 2020 ซามัตตาเซ็นสัญญา 4 ปีครึ่งกับแอสตันวิลลาในพรีเมียร์ลีก ทำให้เขากลายเป็นผู้เล่นชาวแทนซาเนียคนแรกที่เซ็นสัญญากับสโมสรในพรีเมียร์ลีก และแทนซาเนียเป็นสัญชาติที่ 117 ที่จะมีผู้เล่นลงเล่นในรายการนี้ ค่าตัวที่จ่ายให้กับเคงก์โดยประมาณอยู่ที่ 8.5 ล้านปอนด์ ซามัตตาลงเล่นนัดแรกให้กับสโมสรในอีก 8 วันถัดมา ในอีเอฟแอลคัพรอบรองชนะเลิศ เลกที่สอง ที่ทีมเปิดบ้านเอาชนะเลสเตอร์ซิตีไปได้ 2–1 ช่วยให้ทีมผ่านเข้าสู่นัดชิงชนะเลิศได้สำเร็จ

ในวันที่ 1 กุมภาพันธ์ ค.ศ. 2020 ซามัตตาลงเล่นนัดแรกในลีกให้กับวิลลา ในนัดที่บุกไปแพ้บอร์นมัท 2–1 ทำให้เขากลายเป็นผู้เล่นชาวแทนซาเนียคนแรกที่ได้ลงเล่นและทำประตูในพรีเมียร์ลีก

### เฟแนร์บาห์แช
ในวันที่ 25 กันยายน ค.ศ. 2020 ซามัตตาถูกปล่อยยืมตัวให้กับเฟแนร์บาห์แชในซือเปร์ลีกจนจบฤดูกาล

## ชีวิตส่วนตัว
ซามัตตานับถือศาสนาอิสลาม โดยใน ค.ศ. 2018 เขาเคยไปแสวงบุญที่มักกะฮ์กับออมาร์ คอลลีย์ เพื่อนร่วมทีมเคงก์

## เกียรติประวัติ
**ทีพี มาเซมเบ**
* ลีนาฟุต: 2011, 2012, 2013, 2013–14
* ดีอาร์คองโกซูเปอร์คัพ: 2013, 2014
* ซีเอเอฟแชมเปียนส์ลีก: 2015

**เคงก์**
* เบลเจียนโปรลีก: 2018–19
* เบลเจียนซูเปอร์คัพ: 2019

**แอสตันวิลลา**
* อีเอฟแอลคัพ รองชนะเลิศ: 2019–20

**รางวัลส่วนตัว**
* African Inter-Club Player of the Year: 2015
* ทีมยอดเยี่ยมแห่งปีของซีเอเอฟ: 2015
* ผู้ทำประตูสูงสุดในซีเอเอฟแชมเปียนส์ลีก: 2015
* รองเท้าอีโบนี: 2019
* รองเท้าทองคำในเบลเจียนเฟิสต์ดิวิชัน เอ: 2018–19

## อ้างอิง

## แหล่งข้อมูลอื่น
* 

หมวดหมู่:นักฟุตบอลชาวแทนซาเนีย
หมวดหมู่:กองหน้าฟุตบอล
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:นักฟุตบอลเฟแนร์บาห์แชสปอร์คูลือบือ
หมวดหมู่:ผู้เล่นในเบลเจียนเฟิสต์ดิวิชัน เอ
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในแอฟริกาคัพออฟเนชันส์ 2019
หมวดหมู่:นักฟุตบอลชาวแทนซาเนีย
ยุทธการที่มัรญุศเศาะฟัร (ค.ศ. 634)

**ยุทธการที่มัรญุศเศาะฟัร** เกิดใน ค.ศ. 634 ที่ดามัสกัส โทมัส พระชามาดา (ลูกเขย) ของจักรพรรดิเฮราคลิอัสแห่งไบแซนไทน์ทำหน้าที่บัญชาการ เมื่อได้ข่าวว่ากองทัพของคอลิดเดินทางมายังดามัสกัส พระองค์จึงเขียนจดหมายถึงจักรพรรดิเฮราคลีอัสที่อยู่ในเอเมซาในตอนนั้นเพื่อขอกำลังเสริม ที่มากไปกว่านั้น โทมัสส่งทหารบางส่วนไปขัดขวางกองทัพของคอลิดเพื่อที่จะได้มีเวลาเตรียมการยึดเพิ่มขึ้น หรือถ้าเป็นไปได้ ก็หยุดขบวนทหารของคอลิดเสียเลย กองทัพหนึ่งของเขาพ่ายแพ้ในยุทธการที่อัลยากูเศาะฮ์ในช่วงกลางเดือนสิงหาคม ค.ศ. 634 ใกล้ทะเลสาบทิเบเรียส ห่างจากดามัสกัส 150 กิโลเมตร ส่วนอีกกองทัพก็พ่ายแพ้ในยุทธการที่มัรญุศเศาะฟัรในวันที่ 19 สิงหาคม ค.ศ. 634 กล่าวกันว่าอุมมุฮะกีม วีรสตรีมุสลิมได้เข้าร่วมสงครามนี้ด้วย

## อ้างอิง

หมวดหมู่:การพิชิตซีเรียของมุสลิม
มัรญุศเศาะฟัร
มัรญุศเศาะฟัร
มัรญุศเศาะฟัร
จิรายุส ทรัพย์ศรีโสภา

**จิรายุส ทรัพย์ศรีโสภา** ชื่อเล่น **ท๊อป** (เกิด 8 กุมภาพันธ์ พ.ศ. 2533) เกิดที่กรุงเทพมหานคร ประเทศไทย เป็นนักธุรกิจผู้ก่อตั้งบริษัทบิทคับ ศูนย์แลกเปลี่ยนคริปโทเคอร์เรนซี กรรมการอิสระ บริษัท สยามราชธานี จำกัด (มหาชน) เป็นอุปนายกสมาคมฟินเท็คแห่งประเทศไทย  และเป็นอนุกรรมการของสำนักงานคณะกรรมการการแข่งขันทางการค้า

## ประวัติ
**"จิรายุส"** เกิดและโตในครอบครัวธุรกิจขายเสื้อผ้าส่งออก เขาได้ศึกษาในระดับมัธยมที่ประเทศนิวซีแลนด์ ที่โรงเรียนมาโบเราท์ บอยส์ คอลเลจ (Marlborough Boys College) ในเมืองเบรนอิมในระดับมัธยมต้น และศึกษาต่อในระดับมัธยมปลายที่โรงเรียนวังกานุยคอลลีจิเอท (Whanganui Collegiate School) ที่เมืองวังกานุย ศึกษาต่อในระดับปริญญาตรีที่มหาวิทยาลัยแมนเชสเตอร์ ในสาขาวิชาเศรษฐศาสตร์ เกียรตินิยมอันดับหนึ่งเหรียญทอง (High Distinction) ของรุ่นการศึกษา ค.ศ. 2011 และสำเร็จการศึกษาในระดับปริญญาโทในปี ค.ศ. 2013 ที่มหาวิทยาลัยออกซฟอร์ด ในสาขาเศรษฐศาสตร์ ซึ่งทำวิทยานิพนธ์ในหัวข้อ *The Determinants of Capital Inflows: The Case of Thailand* โดยมีความสนใจในวิชาเอกด้านประวัติศาสตร์เศรษฐกิจ (Economic History) และประวัติศาสตร์การเงิน (Monetary History) 

หลังสำเร็จการศึกษาในระดับปริญญาโทในปี พ.ศ. 2556 ได้ทำงานเป็นวาณิชธนากรในสถาบันการเงินที่นครเซี่ยงไฮ้ ประเทศจีนได้สามเดือน และได้ย้ายงานมาทำที่นครซานฟรานซิสโก สหรัฐอเมริกาอีกหนึ่งเดือน และได้ลาออกจากบริษัทมาวางแผนดำเนินธุรกิจในด้านบิตคอยน์

หลังจากได้ลาออกจากบริษัทเขาได้มาเปิดธุรกิจในการแลกเปลี่ยนสกุลเงินบิตคอยน์ร่วมกับเพื่อน ในปี พ.ศ. 2556 ของประเทศฟิลิปปินส์ในชื่อ *Coins.ph* และสามเดือนต่อมาได้มาร่วมเปิดเปิดศูนย์แลกเปลี่ยน *Coins.co.th* ของประเทศไทย จนกระทั่งในปี พ.ศ. 2561 เขาได้เปิดบิทคับ ธุรกิจในด้านศูนย์แลกเปลี่ยนคริปโทเคอร์เรนซี และคริปโทเคอร์เรนซีวอลเลต

ในปี พ.ศ. 2564 สภามหาวิทยาลัยรังสิต มีมติเป็นเอกฉันท์ให้มอบปริญญาศิลปศาสตรดุษฎีบัณฑิตกิตติมศักดิ์ สาขาวิชาเศรษฐกิจดิจิทัล คณะเศรษฐศาสตร์ มหาวิทยาลัยรังสิต ประเทศไทย ในพิธีประสาทปริญญาประจำปี พ.ศ. 2564 เมื่อวันที่ 23 มกราคม พ.ศ. 2565

## ก่อตั้งและบริหารบริษัทบิทคับ

จิรายุสก่อตั้ง บริษัท บิทคับ ออนไลน์ จำกัด ในปี พ.ศ. 2561 เป็นตลาดหลักทรัพย์ที่อาศัยเทคโนโลยีบล็อกเชนในการทำธุรกิจที่ได้รับรองโดยคณะกรรมการกำกับหลักทรัพย์และตลาดหลักทรัพย์ และและเป็นอนุกรรมการของสำนักงานคณะกรรมการการแข่งขันทางการค้า

ในปี พ.ศ. 2562 เขาได้ร่วมเป็นกรรมการสมาคมฟินเท็กแห่งประเทศไทย ได้มีบทบาทในการบรรยายให้ความรู้เกี่ยวกับเงินสกุลดิจิทัลในประเทศไทย รวมถึงการจัดงานประชุมในด้านสกุลเงินดิจิทัลและบล็อกเชน ทั้งกับทางภาคเอกชน และภาครัฐร่วมกับ สำนักงานนวัตกรรมแห่งชาติ (องค์การมหาชน) เครือข่ายยูโรเปียนบล็อกเชนฮับ และองค์กรนานาชาติที่ไม่แสวงผลกำไร  โดยเขาได้รับรางวัล 1 ใน 100 คนของโลกที่สร้างสรรค์ผลงานด้วยเทคโนโลยีบล็อกเชน ร่วมกับคุณปรมินทร์ อินโสม ผู้พัฒนา ZCoin

## อ้างอิง

## แหล่งข้อมูลอื่น
* TopJirayut.com เว็บไซต์ส่วนตัว
* ประวัติ บนเว็บ LinkedIn

หมวดหมู่:นักธุรกิจชาวไทย
หมวดหมู่:บุคคลจากกรุงเทพมหานคร
หมวดหมู่:ศิษย์เก่าจากมหาวิทยาลัยแมนเชสเตอร์
หมวดหมู่:ศิษย์เก่าจากมหาวิทยาลัยออกซฟอร์ด
ชอร์ตสควีซของเกมสต๊อป

ในมกราคม 2021 การชอร์ตสควีซหุ้นของเกมสต๊อป (GME) และหลักทรัพย์อื่น ๆ เกิดขึ้นในตลาดหุ้นหลายแห่ง ทำให้เกิดผลกระทบทางการเงินอย่างมากกับบางกองทุนบริหารความเสี่ยงบาง การชอร์ตสควีซทำให้ราคาหุ้นของเกมสต๊อปซึ่งเป็นผู้ค้าปลีกวิดีโอเกมเพิ่มขึ้นเกือบ 190 เท่าจากระดับต่ำสุดและแตะระดับสูงสุดเกือบ 500 ดอลลาร์ต่อหุ้นในวันที่ 28 มกราคม 2021 และทำให้ผู้ขายชอร์ตขาดทุนจำนวนมาก ประมาณ 140% ของหุ้นเกมสต๊อปถูกขายชอร์ตและการรีบซื้อหุ้นเพื่อให้ครอบคลุมหุ้นที่ซื้อมานี้ทำให้ราคาสูงขึ้นกว่าเดิม การชอร์ตสควีซครั้งนี้เริ่มต้นโดยผู้ใช้ฟอรัม r/wallstreetbets บนเรดดิตผ่านแอปการซื้อขายที่ไม่มีค่านายหน้าเช่นโรบินฮู้ด 

เมื่อวันที่ 28 มกราคมโรบินฮู้ดได้หยุดการซื้อหุ้นของเกมสต๊อปและหลักทรัพย์อื่น ๆ ทำให้เกิดการวิพากษ์วิจารณ์และการกล่าวหาว่าเป็นการปั่นตลาดจากนักการเมืองและนักธุรกิจที่มีชื่อเสียงจากทั่วทุกมุมมองทางการเมือง รวมถึง วุฒิสภาสหรัฐ เท็ด ครู๊ซ, ผู้แทนราษฎร อเล็กซานเดรีย โอคาซีโอ-คอร์เทซ และซีอีโอของเทสลา อีลอน มัสก์ นอกจากนี้ยังมีการฟ้องร้องดำเนินคดีแบบกลุ่มต่อโรบินฮู้ดในศาลชั้นต้นสหรัฐ เขตทางตอนใต้ของนิวยอร์ก และเขตทางตอนเหนือของรัฐอิลลินอยส์

## พื้นหลัง

### การขายชอร์ต

การขายชอร์ตเป็นแนวทางปฏิบัติทางการเงินที่นักลงทุนหรือที่เรียกว่าผู้ขายชอร์ตยืมหุ้นและขายทันทีโดยหวังว่าจะซื้อคืน ("โคเวอร์") ในภายหลังในราคาที่ต่ำกว่าคืนหุ้นที่ยืมมา (พร้อมดอกเบี้ย) ให้กับผู้ให้กู้และทำกำไรจากส่วนต่าง แนวปฏิบัตินี้มีความเสี่ยงในการขาดทุนอย่างไม่จำกัด เนื่องจากไม่มีข้อจำกัดโดยธรรมชาติว่าราคาหุ้นจะสูงเพียงใด สิ่งนี้ตรงกันข้ามกับการซื้อแบบลอง (เป็นเจ้าของหุ้น) ซึ่งการสูญเสียของนักลงทุนจะจำกัดอยู่ที่การลงทุนครั้งแรกเท่านั้น (เช่นการขาดทุนทั้งหมดที่เป็นไปได้คือ 100%) ตัวอย่างเช่นหากผู้ขายชอร์ตยืมหุ้นที่ 20 ดอลลาร์และโคเวอร์ที่ 50 ดอลลาร์ (เช่นหุ้นเพิ่มขึ้น 150%) พวกเขาจะสูญเสีย 30 ดอลลาร์ต่อหุ้นซึ่งคิดเป็น 150%

เมื่อวันที่ 22 มกราคม 2021 ประมาณ 140% ของโฟลต (ส่วนของหุ้นของบริษัทที่อยู่ในมือของนักลงทุนสาธารณะ) ของ GameStop ถูกขายชอร์ต ซึ่งหมายความว่าหุ้นที่ถูกให้ยืมจะถูกปล่อยกู้อีกครั้งและชอร์ตอีกครั้ง ผู้สังเกตการณ์ใน r/WallStreetBets เชื่อว่า บริษัทถูกประเมินค่าต่ำเกินไป และด้วยจำนวนหุ้นแบบชอร์ตที่สูงเช่นนี้พวกเขาสามารถกระตุ้นให้เกิดการชอร์ตสควีซโดยการผลักดันราคาขึ้นไปจนถึงจุดที่ผู้ขายชอร์ตต้องยอมจำนนและขายชอร์ตที่สูญเสียอย่างมากของพวกเขา

### เกมสต๊อป

เกมสต๊อป เครือข่ายเป็นร้านวิดีโอเกมในสหรัฐอเมริกา ประสบปัญหาในช่วงไม่กี่ปีที่ผ่านมาเนื่องจากการแข่งขันจากการจัดจำหน่ายแบบดิจิทัล รวมถึงผลกระทบทางเศรษฐกิจจากการระบาดทั่วของโควิด-19 ซึ่งทำให้จำนวนผู้ซื้อสินค้าลดลง เป็นผลให้ราคาหุ้นของเกมสต๊อปลดลง ทำให้นักลงทุนหลายรายขายทำการขายหุ้นแบบชอร์ต อย่างไรก็ตามในเดือนกันยายนปี 2020 ไรอัน โคเฮน (อดีตซีอีโอของ Chewy ผู้ค้าปลีกอาหารสัตว์เลี้ยงออนไลน์) เปิดเผยการลงทุนครั้งใหญ่ในเกมสต๊อปและเข้าร่วมคณะกรรมการของบริษัททำให้หลายคนเชื่อว่าหุ้นนั้นต่ำกว่ามูลค่าจริง

### r/wallstreetbets
r/wallstreetbets เป็นชุมชนเรดดิตหรือซับเรดดิต ที่รู้จักกันในเรื่องธุรกรรมหุ้นที่มีความเสี่ยงสูง ก่อนที่จะเกิดการสควีซขึ้น r/wallstreetbets มีความสนใจใน GME อยู่แล้ว ผู้ใช้รายหนึ่ง u/DeepFuckingValue ซื้อหุ้น GME ประมาณ 53,000 ดอลลาร์ ในช่วงสามเดือนเริ่มตั้งแต่เดือนมิถุนายน 2019 ซึ่งหุ้นของเขามีค่า 48 ล้านดอลลาร์ในเดือนมกราคม 2564

## อ้างอิง

หมวดหมู่:เกมสต๊อป
หมวดหมู่:เรดดิต
มาอิตากิ

**มาอิตากิ** () (ศัพท์ที่สัมพันธ์กับคำว่า *ตามาตาอี* (ผู้หญิง) ในภาษาซามัว) เป็นธิดาของตูอิฮาอะตากาลาอัวที่สมรสกับตูอิโตงาในฐานะพระมเหสีเอกและพระมารดาของรัชทายาท ด้วยตำแหน่งส่วนบุคคลในตองงามาจากฝ่ายมารดา ดังนั้นจึงเป็นการยกระดับสถานะของตูอิโตงาในอนาคต และเพิ่มอำนาจให้กับตูอิฮาอะตากาลาอัวตามระบบฟาฮู ซึ่งนั่นเป็นประโยชน์กับ *กาลีงา* (ตระกูล) ของทั้งสองฝ่าย

มาอิตากิพระองค์แรกได้แก่กาโลอาฟูโตงาในช่วงประมาณ ค.ศ. 1600 ส่วนพระองค์สุดท้ายคือโลโงมาอิตากิในช่วงประมาณ ค.ศ. 1700

ระบบนี้อยู่ได้เพียงแค่สี่ชั่วอายุคนเท่านั้น อันเนื่องมาจากอำนาจของตูอิฮาอะตากาลาอัวเสื่อมถอยลง จากการขึ้นมามีบทบาทของตูอิกาโนกูโปลู และตูอิโตงาเริ่มรับพระมเหสีเอกจากตระกูลดังกล่าว ซึ่งเรียกว่า *โมเฮโอโฟ* (หมายถึง: ปลุก(เจ้าเหนือหัว)ให้ตื่น) แต่เดิมแล้วศัพท์คำนี้มักใช้ระบุหญิงสาวที่หลับนอนกับหัวหน้าชุมชนที่มาเยี่ยมเยียน ซึ่งเป็นเรื่องปกติในอดีต โมเฮโอโฟพระองค์แรกคือโตงาโตเตอาในช่วงประมาณ ค.ศ. 1700 

ในปัจจุบันศัพท์คำว่ามาอิตากิเสื่อมความหมายลงจากในอดีต โดยเป็นศัพท์ทั่วไปที่ใช้เรียกภริยาลับ ขณะที่โมเฮโอโฟเป็นคำที่อ้างถึงเชื้อพระวงศ์ ซึ่งแตกต่างจากความหมายดั้งเดิม

## อ้างอิง
*C.M. Churchward, Tongan dictionary, Tonga 1959
*I.C. Campbell, Island kingdom, Canterbury university press, 1992, 2001

หมวดหมู่:สังคมตองงา
ยุทธการที่อัลยากูเศาะฮ์

ความพ่ายแพ้ในยุทธการที่อัจญ์นะดัยน์ทำให้ซีเรียตกเป็นเป้าหมายการรุกรานจากฝ่ายมุสลิม คอลิด อิบน์ อัลวะลีดตัดสินใจยึดดามัสกัสซึ่งเป็นฐานที่มั่นของจักรวรรดิไบแซนไทน์ ที่ดามัสกัส โทมัส พระชามาดา (ลูกเขย) ของจักรพรรดิเฮราคลิอัสแห่งไบแซนไทน์เป็นผู้บัญชาการ ได้ข่าวกรองว่ากองทัพของคอลิดเดินทางมายังดามัสกัส พระองค์จึงเขียนจดหมายถึงจักรพรรดิเฮราคลีอัสซึ่งอยู่ในเอเมซาในขณะนั้นเพื่อขอกำลังเสริม ที่มากไปกว่านั้น โทมัสส่งทหารบางส่วนไปขัดขวางกองทัพของคอลิดเพื่อที่จะได้มีเวลาเตรียมการยึดเพิ่มขึ้น หรือถ้าเป็นไปได้ ก็หยุดขบวนทหารของคอลิดเสียเลย กองทัพหนึ่งของเขาพ่ายแพ้ในยุทธการที่อัลยากูเศาะฮ์ ในช่วงกลางเดือนสิงหาคม ค.ศ. 634 ใกล้ทะเลสาบทิเบเรียส ห่างจากดามัสกัส 150 กิโลเมตร ส่วนอีกกองทัพก็พ่ายแพ้ในยุทธการที่มัรญุศเศาะฟัรในวันที่ 19 สิงหาคม ค.ศ. 634

นักเขียนช่วงแรกบางคนซึ่งรวมถึงอัฏเฏาะบะรี สับสนที่ตั้งสงครามอัลยากูเศาะฮ์ () กับยุทธการที่อัลยัรมูกซึ่งเกิดในบริเวณเดียวกัน และให้ปีที่ยัรมูกเป็น ฮ.ศ. 13 ซึ่งไม่ถูกต้อง

## อ้างอิง

หมวดหมู่:การพิชิตซีเรียของมุสลิม
อัลยากูเศาะฮ์
อัลยากูเศาะฮ์
อัลยากูเศาะฮ์
อำเภอมัรเคาะตุลอุลยา

**มัรเคาะตุลอุลยา** () เป็นอำเภอของเขตผู้ว่าการชับวะฮ์ ประเทศเยเมน ณ พ.ศ. 2546 อำเภอนี้มีประชากร 32,278 คน

## อ้างอิง

มัรเคาะตุลอุลยา
กาน้ำชาของรัสเซลล์

thumb|"การมองหากาน้ำชาอันหนึ่งในอวกาศเป็นเรื่องยากมาก ภาระในการพยายามค้นหากาน้ำชานี้เป็นของคนที่เชื่อว่ามีกาน้ำชาหรือเป็นของคนที่ไม่เชื่อว่ามีกาน้ำชา?"
**กาน้ำชาของรัสเซลล์** () เป็นอุปมาอย่างหนึ่งที่เสนอขึ้นโดยนักปรัชญา เบอร์ทรันด์ รัสเซลล์ (1872-1970) เพื่อประกอบการแสดงให้เห็นว่าภาระในการพิสูจน์ทางปรัชญาของคำอ้างที่ไม่สามารถพิสูจน์ว่าเป็นเท็จได้ ต้องตกเป็นของผู้อ้าง ไม่ควรเป็นภาระของผู้อื่นที่ต้องมาพิสูจน์หักล้างคำอ้างเช่นนี้

รัสเซลล์ตั้งใจใช้อุปมานี้เพื่อประกอบการพิสูจน์หลักการทางศาสนา โดยกล่าวว่า หากเขาจะอ้างโดยปราศจากหลักฐานว่า มีกาน้ำชาอยู่อันนึง ซึ่งมีขนาดเล็กเกินกว่าจะมองเห็นได้ด้วยกล้องโทรทรรศน์ โคจรรอบดวงอาทิตย์ โดยมีวงโคจรอยู่ระหว่างวงโคจรของโลกและดาวอังคาร เขาไม่ควรจะคาดหวังว่าคนอื่นจะเชื่อเขา แค่เพียงเพราะคำอ้างของเขาไม่สามารถพิสูจน์ว่าเป็นเท็จได้
## อ้างอิง

หมวดหมู่:อเทวนิยม
หมวดหมู่:อไญยนิยม
หมวดหมู่:เรื่องล้อเลียน
หมวดหมู่:วิมตินิยม
หมวดหมู่:การทดลองทางความคิด
นกกินแมลงหัวสีคล้ำ

**นกกินแมลงหัวสีคล้ำ** (; ) เป็นนกในวงศ์นกมุ่นรก (Pellorneidae) ขนาดเล็กสีน้ำตาลเทา และมีเสียงร้องที่ไพเราะกังวาน เป็นนกประจำถิ่นของประเทศไทยที่หายากที่สุดในในสกุล *Malacopteron* เนื่องจากป่าดิบที่ราบต่ำซึ่งเป็นถิ่นที่อยู่อาศัย ได้ผ่านการทำไม้และเป็นสวนปาล์มน้ำมัน ยางพารา หรือชุมชนเมือง
## อนุกรมวิธาน
นกกินแมลงหัวสีคล้ำ (*Malacopteron affine*) แบ่งได้เป็น 3 ชนิดย่อยคือ

* *Malacopteron affine affine* ― พบในประเทศไทยและคาบสมุทรมลายู เป็นชนิดย่อยหลัก และต่างจากชนิดย่อย *M. a.* *phoeniceum* ตรงที่มีกระหม่อมสีอ่อนกว่าและอมเทาน้อยกว่ามาก นกรุ่นมีกระหม่อมสีอ่อนกว่าตัวเต็มวัย นอกจากนี้ยังมีจะงอยปากล่างเป็นสีเนื้อต่างจากตัวเต็มวัยที่มีจะงอยปากล่างสีเทา
* *Malacopteron affine* *phoeniceum* ― ที่เป็นนกเฉพาะถิ่นของเกาะบอร์เนียว
* *Malacopteron affine notatum* ― พบเฉพาะที่หมู่เกาะปันจัก จังหวัดอาเจะห์ 

นกชนิดนี้มีชื่อในภาษามาเลย์ ว่า *rimba tinjau belukar* และภาษาอินโดนีเซีย *Asi Topi-jelaga*

## ลักษณะทางชีววิทยาและพฤติกรรม
นกกินแมลงหัวสีคล้ำ มีลำตัวตั้งแต่ใต้คางถึงท้องเป็นสีเทาอ่อน ขาวหม่น หรือเทาเขม่า (sooty) ขนที่คออาจมีริ้วสีเทาแซม ขนหัวด้านบนเป็นสีเทาเข้มออกน้ำตาล ขนรอบตาสีเทา ตาแดง ปีกและหางสีน้ำตาลเทาออกแดงเรียบ ปลายปีกและหางมีสีเข้มกว่าเล็กน้อย จะงอยปากยาวตรงสีดำ ปลายแหลมงุ้มเล็กน้อย ตีนสีเทา

มักหากินเป็นคู่หรือฝูงขนาดย่อม อาหารหลักคือแมลงขนาดเล็ก มีลักษณะคล้ายกับชนิดที่หาดูง่ายกว่ามากของนกในสกุล *Malacopteron* อย่างนกกินแมลงหัวสีน้ำตาล (Moustached Babbler) โดยเฉพาะนกรุ่นซึ่งจะไม่มีแถบเคราสีดำแบบตัวเต็มวัยทำให้ดูคล้ายนกกินแมลงหัวสีคล้ำมาก และมีเสียงร้องของพวกมันคล้ายกัน

## ถิ่นที่อยู่อาศัยและการกระจายพันธุ์
ในอดีตเคยมีรายงานการพบจากหลายจังหวัดทางภาคใต้ ตั้งแต่ชุมพร ลงมาจนถึงยะลาและนราธิวาส แต่ปัจจุบันไม่มีรายงานยืนยันในประเทศไทยหลายปีแล้ว ประชากรนกกินแมลงหัวสีคล้ำในคาบสมุทรมลายูระบุว่าเกือบเข้าข่ายใกล้สูญพันธุ์ และในสิงคโปร์ซึ่งเป็นแห่งแรกที่นกกินแมลงหัวสีคล้ำถูกเก็บตัวอย่างไว้ได้มีสถานภาพสูญพันธุ์แล้ว

ชนิดย่อย *M. a.* *phoeniceum* ยังคงพบได้ง่ายในป่าบางแห่งเกาะบอร์เนียวของมาเลเซียตะวันออก และอินโดนีเซีย

## นิเวศวิทยาและการอนุรักษ์
นกกินแมลงหัวสีคล้ำถูกคุกคามจากการสูญเสียที่อยู่อาศัย

## อ้างอิง

หมวดหมู่:สิ่งมีชีวิตที่เกือบอยู่ในข่ายเสี่ยงต่อการสูญพันธุ์
กินแมลงหัวสีคล้ำ